Og hvem er så Bergens bestefar? Jo, det er selvsagt faren til Bergens far, Olav Kyrre. Harald Hardråde var norsk konge fra 1046 til 1066, da han han falt i slaget ved Stamford Bridge.

Ifølge Deadline har produksjonsgiganten Warner Bros planer om å lage spillefilm om den norske vikingkongen Harald Hardråde, skriver Dagbladet.

Filmen beskrives som vikingenes svar på Mel Gibsons storfilm «Braveheart». Tross alt overlevde faren til Olav Kyrre slaget på Stiklestad i 1030.

DiCaprio skal være tilknyttet filmen som produsent og manus føres i pennen av Mark L. Smith.

Her må nok historiene fra tiden som leiesoldat i Bysants med, der Harald Hardråde gjorde kometkarriere i totalt 18 slag rundt om i Middelhavslandene, blant annet på Sicilia og i Nord-Afrika. Han var med og erobret hele 80 byer. Han var allerede svært rik da han vendte snuten hjemover igjen. Han reiste hjem i et skip som, ifølge Snorre, var søkklastet med gull og kostbarheter. Skikken var nemlig sånn i Bysants at når en keiser døde, kunne gardistene plyndre palasset og stikke alle kostbarheter i sin egen lomme. Hele tre keisere døde mens Harald var i Bysants. Dessuten kunne man plyndre under felttog, og Harald var høyeste offiser og hadde dermed rett på den største andelen av byttet.

Og alt dette før Harald ble konge av Norge.

Ifølge Comoyo vil storfilmen forhåpentligvis medføre en større interesse for norsk historie. DiCaporio skal etter sigende være svært opptatt av vikinger.

Så spørs det da om filmteamet finner veien hit når de skal spille inn. Og det spørs selvsagt også om Olav Kyrre, Bergens far og grunnlegger, er blant rollene som skal besettes. Olav var med faren da han dro til England for å ta over tronen der. I starten av September dro far og sønn over med en stor flåte på rundt 300 skip. Reisen gikk via Shetland og Orkenøyene, med Olav på lasset, men mannen som skulle bli Bergens grunnlegger var ikke med på Slaget ved Stamford Bridge 25. September 1066.

Men det var Olav som tok med farens lik tilbake til Norge etter nederlaget, som også ses på som Vikingtidens slutt og begynnelsen på Middelalderen.